Publication: Magyar Közlöny
Issue: MK-2001-157 (Year: 2001, Number: 157)
Era: 1990-2004
Section: A rovatot nem kell kitölteni, ha a Kereskedelmi Vámtarifa kihirdetéséről szóló 64/1995. (XI. 24.) IKM—PM együttes rendelet
Paragraph Index: 1350

6. számú mellékletében az áru/vámáru vámtarifaszáma mellett mennyiségi egység nem szerepel. Ha az említett mellékletben az áru/vámáru vámtarifaszáma mellett mennyiségi egység szerepel, akkor a meghatározott mennyiségi egységben kifejezett mennyiséget kell beírni egész számra kerekítve. (Például, ha a meghatározott mennyiségi egység „db”, és 8 db áru/vámáru kerül vámkezelésre az adott tételsorban, úgy a rovatba „8”-at kell írni. Ha „m 3” és 0,3 m 3 áru/vámáru kerül vámkezelésre, úgy „1”-et kell feltüntetni.) 42. Tételsor érték Ezt a rovatot csak akkor kell kitölteni, ha pótlapot csatolnak az EV-hoz. Ebben a rovatban kell szerepeltetni a 22. számú rovat második alrovatában szereplő összértékből az adott tételsorban feltüntetett árura vonatkozó rész-devizaértéket, egész számra kerekítve. Ettől eltérően Pótlap alkalmazása esetén sem kell kitölteni, ha a külföldi fél által térítésmentesen beküldött áru visszaszállításról van szó (áruminta, maradék, hulladék vagy garanciális javítás utáni újrakivitel esetén). 44. Különleges megjegyzések/ benyújtott okmányok, igazolások és engedélyek Ebbe a rovatba kell feljegyezni — röviden — a vámkezelésre, vámeljárásra vonatkozó szöveges kérelmet. Ide kell beírni továbbá a vámkezelés elvégzéséhez szükséges, benyújtott okmányok (számla, állat-, növényegészségügyi bizonyítvány, nemzetközi vámokmány stb.) típusát és számait. Ha az adatok közlésére a rovat nem elegendő, a felsorolást az EV-hoz csatolt Betétlapon, Rakományjegyzéken, Konszignáción kell folytatni. Engedélyköteles áruk kiszállítása esetén a kiviteli (export) engedély számát mindig a rovat jobb alsó sarkában szaggatott vonallal elhatárolt — fekete színű — 3-as számmal jelzett részbe, míg az ideiglenes kivitelnél, illetve passzív feldolgozásnál megállapított visszahozatali határidőt a fekete színű vonallal és 4-es számmal jelölt rovatba kell beírni. Ez utóbbit oly módon, hogy az évszám az első, a hónap arab számmal jelölve a második és a nap a harmadik alrovatba kerüljön (például 2002 07 31). Az EV 3. sorszámú példányának a kiléptető vámhivatal általi postázására irányuló kérelmet szintén ide kell bejegyezni. KIVITEL Száma Megnevezése Kitöltési útmutatója Mezőnév 2001/157. szám P.I. Kód A rovat nem kerül kitöltésre Szám nélküli szabad mező (a P.I. Kód utáni rovat) A nyolcpéldányos EV 1., 2., 3., 4. és 5. sorszámú példányain üres mező, a 6., 7. és 8. sorszámú példányokon a 45. (Helyesbítés) rovatot tartalmazza. 46. Statisztikai érték A statisztikai érték az az érték, amelyet a külföldre eladott áruért a vevő magyar határparitáson forintban fizet vagy fizetne. A statisztikai értéket egész számra kerekítve forintban kell megadni. A forintértéket a számla szerinti devizaértéknek az áru/vámáru vámkezelését megelőző hét hétfőjén — ha ez munkaszüneti nap, akkor a következő munkanapon — érvényes hivatalos MNB devizaárfolyamon történő átszámításával kell megállapítani az alábbiak figyelembevételével:

Source: https://magyarkozlony.hu/hivatalos-lapok/18a7e318734af8fb52a3763883189ede138e1f29/dokumentumok/5c717757c2dadf800c8c5a522f0bfc5256ed0312/letoltes